ᱠᱷᱚᱭᱵᱚᱨ ᱯᱟᱠᱷᱛᱩᱱᱠᱷᱣᱟ

ᱠᱷᱚᱭᱵᱚᱨ ᱯᱟᱠᱷᱛᱩᱱᱠᱷᱣᱟ (ᱤᱝᱞᱤᱥᱺ Khyber Pakhtunkhwa) ᱫᱚ ᱞᱟᱦᱟ ᱛᱮ ᱮᱛᱚᱢᱼᱯᱟᱪᱮ ᱟᱲᱮ ᱯᱨᱚᱵᱷᱤᱱᱥ (northwestern frontier province) ᱠᱚ ᱢᱮᱛᱟᱜ ᱠᱟᱱ ᱛᱟᱦᱮᱸᱫ ᱾ ᱱᱚᱶᱟ ᱫᱚ ᱯᱟᱠᱤᱥᱛᱟᱱ ᱨᱮᱱᱟᱜ ᱯᱩᱱ ᱜᱚᱴᱟᱝ ᱯᱨᱚᱵᱷᱤᱱᱥ ᱢᱩᱸᱫᱽ ᱨᱮᱱᱟᱜ ᱢᱤᱫᱴᱟᱝ ᱯᱨᱚᱵᱷᱤᱱᱥ ᱠᱟᱱᱟ ᱾ ᱱᱚᱶᱟ ᱫᱚ ᱥᱩᱵᱟᱼᱮᱼᱥᱚᱨᱦᱚᱫᱽ ᱧᱩᱛᱩᱢ ᱛᱮᱦᱚᱸ ᱠᱚ ᱩᱨᱩᱢ ᱜᱮᱭᱟ, ᱡᱟᱦᱟᱸ ᱫᱚ ᱟᱯᱷᱜᱟᱱᱤᱥᱛᱟᱱ ᱨᱮᱱᱟᱜ ᱥᱤᱢᱟᱹ ᱨᱮ ᱢᱮᱱᱟᱜᱼᱟ ᱾ ᱱᱚᱸᱰᱮ ᱵᱟᱹᱲᱛᱤ ᱠᱟᱛᱮ ᱯᱚᱥᱛᱩᱱᱚ ᱡᱟᱹᱛ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱱᱩᱠᱩ ᱫᱚ ᱚᱱᱟ ᱴᱚᱴᱷᱟ ᱨᱮ ᱯᱟᱠᱷᱛᱩᱱ ᱦᱚᱸ ᱠᱚ ᱢᱮᱛᱟ ᱠᱚ ᱠᱟᱱᱟ ᱾ ᱱᱩᱠᱩᱣᱟᱜ ᱡᱟᱱᱟᱢ ᱯᱟᱹᱨᱥᱤ ᱫᱚ ᱯᱟᱥᱛᱚ ᱠᱚ ᱢᱮᱛᱟᱜ ᱠᱟᱱᱟ ᱾ ᱱᱚᱶᱟ ᱴᱚᱴᱷᱟ ᱨᱮ ᱒ ᱠᱚᱨᱚᱲ ᱜᱟᱱ ᱦᱚᱲ ᱢᱮᱱᱟᱜ ᱠᱚᱣᱟ, ᱚᱱᱟ ᱢᱩᱸᱫᱽ ᱠᱷᱚᱱ ᱑᱕ ᱜᱮᱥᱟᱥᱟᱭ ᱜᱟᱱ ᱦᱚᱲ ᱫᱚ ᱟᱯᱷᱜᱟᱱᱤᱥᱛᱟᱱ ᱠᱷᱚᱱ ᱟᱥᱨᱟ ᱞᱟᱹᱜᱤᱫ ᱠᱚ ᱦᱮᱡ ᱟᱠᱟᱱᱟ ᱾

ᱪᱷᱟᱹᱴᱭᱟᱹᱨ
ᱡᱚᱠᱷᱚᱱ ᱵᱨᱤᱴᱤᱥ ᱠᱚ ᱱᱚᱸᱰᱮ ᱯᱨᱚᱵᱷᱤᱱᱥ (province) ᱠᱚ ᱛᱷᱟᱯᱚᱱ ᱠᱮᱫᱼᱟ, ᱩᱱ ᱫᱚ ᱮᱛᱚᱢᱼᱯᱟᱪᱮ ᱟᱲᱮ ᱯᱨᱚᱵᱷᱤᱱᱥ (orth West Frontier Province) ᱠᱚ ᱧᱩᱛᱩᱢ ᱠᱮᱫᱼᱟ ᱾ ᱱᱚᱶᱟ ᱫᱚ ᱥᱤᱧᱚᱛᱤᱭᱟᱹ ᱥᱟᱢᱨᱟᱡᱽ (Indian Empire) 
ᱨᱮᱱᱟᱜ ᱮᱛᱚᱢ ᱯᱟᱪᱮ ᱥᱮᱦᱮᱫ ᱨᱮ ᱛᱟᱦᱮᱸᱠᱟᱱ ᱠᱷᱟᱹᱛᱤᱨ ᱚᱱᱠᱟ ᱠᱚ ᱧᱩᱢ ᱞᱮᱫᱼᱟ ᱾
ᱯᱟᱠᱤᱥᱛᱟᱱ ᱵᱮᱱᱟᱣᱮᱱ ᱛᱟᱭᱚᱢ, ᱱᱚᱶᱟ ᱧᱩᱛᱩᱢ ᱛᱮᱜᱮ ᱪᱚᱲᱟᱣᱜ ᱠᱟᱱ ᱛᱟᱦᱮᱸᱫ, ᱢᱮᱱᱠᱷᱟᱱ ᱯᱟᱥᱛᱩᱱ ᱡᱟᱹᱛᱤᱭᱟᱹᱨᱤ ᱫᱚᱞ (Pashtun nationalist party), ᱟᱣᱟᱢᱤ ᱡᱟᱹᱛᱤᱭᱟᱹᱨᱤ ᱫᱚᱞ (Awami National Party) ᱠᱚ ᱰᱤᱢᱟᱸᱰ (demand) ᱠᱮᱫᱼᱟ ᱵᱟᱝᱢᱟ ᱱᱚᱶᱟ ᱯᱨᱚᱵᱷᱤᱱᱥ ᱫᱚ "ᱯᱟᱠᱷᱛᱩᱱᱠᱷᱣᱟ" ᱧᱩᱛᱩᱢ ᱛᱮ ᱟᱹᱨᱩᱜ ᱢᱟ ᱢᱮᱱᱛᱮ ᱾ ᱟᱠᱚᱣᱟᱜ ᱫᱚ ᱢᱮᱱ ᱠᱟᱛᱷᱟ ᱫᱚ ᱦᱩᱭᱩᱜ ᱠᱟᱱᱟ ᱪᱤ, ᱯᱚᱧᱡᱟᱵᱤ ᱦᱚᱲ, ᱥᱤᱱᱫᱷᱤ ᱦᱚᱲ ᱟᱨ ᱵᱟᱞᱚᱪᱤ ᱦᱚᱲ ᱠᱚ ᱞᱟᱹᱜᱤᱫ ᱠᱷᱟᱱ ᱡᱟᱹᱛ ᱞᱮᱠᱟᱛᱮ ᱴᱚᱴᱷᱟ ᱧᱩᱛᱩᱢ ᱢᱮᱱᱟᱜᱼᱟ, ᱢᱮᱱᱠᱷᱟᱱ ᱯᱟᱥᱛᱩᱱ ᱦᱚᱲ ᱠᱚ ᱞᱟᱹᱜᱤᱫ ᱫᱚ ᱵᱟᱹᱱᱩᱜᱼᱟ ᱾

ᱰᱮᱢᱚᱜᱽᱨᱟᱯᱷᱤᱠ

᱒᱐᱑᱑ ᱥᱟᱹᱦᱤᱫ ᱨᱮᱱᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱱᱚᱶᱟ ᱯᱨᱚᱵᱷᱤᱱᱥ ᱨᱮ ᱓᱒,᱕᱒᱕,᱐᱔᱗ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾  ᱩᱱᱠᱩ ᱢᱩᱫᱽ ᱠᱷᱚᱱ ᱚᱸᱰᱮ ᱯᱟᱥᱛᱩᱱ ᱡᱟᱹᱛ ᱨᱤᱱ ᱦᱚᱲ ᱵᱟᱹᱲᱛᱤ ᱠᱚ ᱛᱟᱦᱮᱸ ᱠᱟᱱᱟ ᱾People and culture – Government of Khyber Pakhtunkhwa  ᱱᱚᱶᱟ ᱯᱨᱚᱵᱷᱤᱱᱥ ᱨᱮ ᱑ᱹ᱕ ᱢᱤᱞᱤᱭᱚᱱ ᱦᱚᱲ ᱫᱚ ᱟᱯᱷᱜᱟᱱᱤᱥᱛᱟᱱ ᱠᱷᱚᱱ ᱠᱚ ᱦᱮᱡ ᱟᱠᱟᱱᱟ ᱾

ᱯᱟᱥᱛᱚᱱ ᱦᱚᱲ ᱛᱟᱭᱚᱢ ᱨᱮ ᱛᱟᱡᱤᱠ ᱦᱚᱲ ᱟᱨ ᱚᱱᱟ ᱛᱟᱭᱚᱢ ᱨᱮ ᱦᱟᱡᱽᱨᱟ ᱦᱚᱲ ᱥᱟᱝᱜᱮ ᱢᱮᱱᱟᱜ ᱠᱚᱣᱟ ᱾ ᱚᱸᱰᱮ ᱕᱒% ᱦᱚᱲ ᱫᱚ ᱠᱚᱲᱟ ᱟᱨ ᱔᱘% ᱠᱩᱲᱤ ᱢᱮᱱᱟᱜ ᱠᱚᱣᱟ ᱾

ᱯᱟᱹᱨᱥᱤ
ᱩᱨᱫᱩ ᱫᱚ ᱚᱸᱰᱮᱱᱟᱜ ᱡᱟᱹᱛᱤᱭᱟᱹᱨᱤ ᱯᱟᱹᱨᱥᱤ ᱠᱟᱱ ᱨᱮᱦᱚᱸ, ᱯᱟᱥᱛᱩᱱ ᱯᱟᱹᱨᱥᱤ, ᱥᱟᱨᱤᱠᱤ ᱯᱟᱹᱥᱨᱤ, ᱜᱚᱣᱟᱨ ᱯᱟᱹᱨᱥᱤ ᱟᱨ ᱠᱚᱠᱤᱥᱛᱟᱱ ᱯᱟᱹᱨᱥᱤ ᱦᱚᱸ ᱚᱱᱟ ᱴᱚᱴᱷᱟ ᱨᱮ ᱠᱚ ᱨᱚᱲ ᱠᱟᱱᱟ ᱾
ᱥᱟᱹᱠᱷᱭᱟᱹᱛ

ᱛᱷᱚᱠ:ᱯᱟᱠᱤᱥᱛᱟᱱ ᱨᱮᱱᱟᱜ ᱯᱨᱚᱵᱷᱤᱱᱥ